***Ruksak (pun) kulture – umjetnost i kultura u vrtiću i školi***

|  |  |
| --- | --- |
| SVRHA  PROGRAMA | Poticanje djece i mladih na razumijevanje i usvajanje  umjetnosti i kulture u dislociranim i prometno slabije  povezanim područjima Republike Hrvatske |
| CILJ  PROGRAMA | Priprema i provedba različitih kulturnih i umjetničkih programa  prilagođenih djeci i mladima u vrtićima, osnovnim i srednjim  školama u dislociranim, prometno slabije povezanim  područjima Republike Hrvatske |
| KORISNICI | * djeca od 3 do 6 godina * učenici od 1. do 4. razreda OŠ * učenici od 5. do 8. razreda OŠ * učenici srednjih škola |
| OPIS  PROGRAMA | *Ruksak (pun) kulture* program je koji omogućava usvajanje i  približavanje umjetnosti i kulture djeci i mladima koji žive u  sredinama s ograničenom dostupnosti kulturnim i umjetničkim  sadržajima.   Program zajednički provode Ministarstvo kulture i Ministarstvo  znanosti, obrazovanja i sporta kao dopunski program potpore  kurikulu u vrtićima, osnovnim i srednjim školama.    Predviđeno je tijekom godine organiziranje do 100 događanja  u Republici Hrvatskoj na kojima će se prezentirati jedan od  (najviše) 40 kulturno-umjetničkih programa pripremljenih za  potrebe programa.  **Programske djelatnosti su:**   * kazališna umjetnost * filmska umjetnost * glazbena umjetnost * plesna umjetnost * likovna umjetnost * književnost * baština * programi studenata umjetničkih akademija.   **Provoditelji programa su:**   * profesionalni umjetnici * studenti umjetničkih akademija uz mentorstvo profesora.   **KLJUČNI KRITERIJI za odabir vrtića, osnovnih i srednjih  škola u kojima će se provoditi kulturno-umjetnički   programi/radionice su:**   * područni vrtići i škole * prometno slabije povezani vrtići i škole * zainteresiranost vrtića i/ili škole za umjetničke programe i radionice * zainteresiranost učitelja, nastavnika i odgojitelja za diseminaciju programa i radionica.   **KLJUČNI KRITERIJI za odabir kulturno-umjetničkih  programa/radionica koji se provode u okviru projekta su:**   * usklađenost sadržaja s ciljevima Nacionalnog okvirnog kurikula; * održivost – mogućnost ponavljanja programa ili njegovih rezultata u sredini u kojoj je prezentiran; * prilagođenost uvjetima izvođenja u prostorima vrtića i škola uz jednostavne i prenosive rekvizite; * upisanost predlagatelja iz područja kazališne djelatnosti u Očevidnik kazališta; * usklađenost cijena programa s [***Odlukom o sadržaju  programa Ruksak (pun) kulture te visini naknade za poslove i rad na njegovu ostvarivanju***](http://www.min-kulture.hr/userdocsimages/NAJNOVIJE%20NOVOSTI/2%20Ruksak%20(pun)%20kulture%20ODLUKA%20O%20SADR%C5%BDAJU%20I%20VISINI%20NAKNADA%20VANJSKIM%20SURADNICIMA%20%20MK.pdf)kojom su one određene; * visoka razina umjetničke kvalitete i profesionalnih standarda umjetničkih i kulturnih programa.   **Vrijeme trajanja programa:**   * prilagođeno je uzrastu djece i mladih (1,5 sat / 3 sata / 1 dan / 2 dana/ 3 dana). |
| AKTIVNOSTI  PROGRAMA | 1. analiza potreba i želja za provedbom kulturnih i umjetničkih programa u dislociranim sredinama 2. izbor i kupnja do 40 kulturnih i umjetničkih programa godišnje prema prethodno definiranim kriterijima u sljedećim područjima: kazališna, filmska, glazbena, plesna, likovna umjetnost, književnost, baština i programi studenata umjetničkih akademija 3. priprema i provedba do 100 događanja na kojima će se prezentirati kulturni i umjetnički programi:    1. u vrtićima (do 35 programa godišnje)    2. u OŠ (do 40 programa godišnje)    3. u SŠ (do 25 programa godišnje) 4. godišnja evaluacija uspješnosti provedbe projekta i preporuke za poboljšanja  **Opaska:** planirana je godišnja pokrivenost programima do 5% ukupnih vrtića / škola / područnih objekata. |
| TRAJANJE  PROGRAMA | 6 godina |
| PLANIRANA  FINANCIJSKA  SREDSTVA | 1,000.000,00 kn godišnje |
| REZULTATI  PROGRAMA | * ostvarena dostupnost kulturnih i umjetničkih programa djeci i mladima u dislociranim sredinama (do 3000 djece i mladih godišnje) * ostvareni doprinos razvoju estetske kulture djece i mladih * djeca i mladi senzibilizirani za područje umjetnosti i kulture * programi (ili njihovi dijelovi) predani odgojiteljima, profesorima, djeci i mladima na daljnje korištenje |
| PRAĆENJE I  VREDNOVANJE  USPJEŠNOSTI  PROVEDBE  PROGRAMA | Praćenje uspješnosti provedbe projekta – kvalitativna i  kvantitativna evaluacija – provodi se jednom godišnje,  na koncu godine.  **Kvantitativni godišnji pokazatelji uspješnosti  provedbe programa su:**   * broj otkupljenih/financiranih programa * broj pripremljenih i provedenih događanja * broj djece i mladih koji su sudjelovali u programu *R(p)K* * broj odgojitelja, učitelja i nastavnika koji su sudjelovali u pripremi i provedbi programa * broj repliciranih aktivnosti potaknutih usvojenim kulturnim i umjetničkim programima * razina utrošenih financijskih sredstva * prosječno utrošena financijska sredstva po provedenom programu/radionici   **Kvalitativno vrednovanje provedenih programa provodi se:**   * metodom ankete o zadovoljstvu i korisnosti novih iskustava * na uzorku od 10% djece i mladih te 10% odgojitelja, učitelja i nastavnika koji usvajaju ponuđene kulturne i umjetničke programe.    Na završetku programa – nakon 6 godina njegove provedbe  predviđena je **finalna evaluacija** u kojoj se vrednuju  relevantnost, efikasnost, efektivnost i održivost programa *R(p)K*. |